《薛道衡逍遥台故址》
清代·汪瑔

刺史风流不可攀，高台遗迹已榛菅。可怜落日登临处，只在春风想像间。

有客来寻三月雨，隔江犹是六朝山。花前雁后终无赖，我亦离家且未还。

作者简介：（1828—1891）浙江山阴人，客居广东，遂为番禺人，字芙生，一字越人，学者称谷庵先生。光绪间，先后入刘坤一、曾国荃幕，办理中外交涉。晚岁隐居著述。有《随山馆集》、《松烟小录》、《旅谭》等。